Boek: Geknelde land | Maroela Media
Boek: Geknelde land
Nuut uit Proteaboekhuis se boekstal is Geknelde land van FA Venter
Hoe gebeur dit dat 'n hele gevestigde gemeenskap sy tentpenne uitruk en die wildernis intrek? In Geknelde land gee Venter 'n diep-menslike antwoord op dié en ook op baie ander vrae oor die Groot Trek. Dit is die verhaal van die Dreyer-gesin van Grensplaas en vertel van die ontberings en terugslae wat dié boeregesin moes verduur voor hulle uiteindelik ook besluit om te trek. Die hooffiguur, Rudolf Dreyer, weier aanvanklik om sy plaas te verlaat, selfs nadat dit verwoes is. Geknelde land is 'n uitbeelding van die konflik in Rudolf se gemoed en die stryd wat hy met sy medemens en met homself voer voordat hy tot 'n besluit gedwing word.
Titel: Geknelde land
Skrywer: FA Venter
Prys: R250.00 (BTW ingesluit)
Ons jongmense moet hierdie boek Geknelde land en die wat daarop volg lees sodat hul kan weet waar van daan kom hulle.
Moet verpligte voorgeskrewe werke word!!
Wessel · 3 jare gelede
Dit is wonderlik om te sien dat hierdie boek weer in druk is. Ek hoop die ander drie boeke wat daarop volg van F A Venter nl: Offerland, Gelofteland en Bedoelde Land word ook weer gedruk. Alles gee 'n goeie beskrywing van die Afrikaanse geskiedenis.